Miami Vakansie Woonstel | Resensies
4.4 uit 5van 22 resensies vir Miami Vakansie Woonstel
Baie lekker rustig en naby die strand.
Vriendelike opsigters en eienaars en sal julle definitief gou weer sien.
Rustig afgesonder by die see, weg van die stad se gewoel.
Naby strand. Klein maar met genoeg ruimte vir 'n gesin van 4 en 3 yorkies om dit ook te geniet.
Benita V - Des 2020
Ons wil net meedeel alhoewel ons 'n dag vroeër gery het, is dit beslis nie oor ons nie lekker gekuier het nie. Dis maar net verlange huistoe. Ons het die beste tyd in ons lewe gehad ons was verstom oor die vriendelike verwelkoming (met cupcakes sweeties en al). Baie skoon en netjies. Daardie 2 mense, Hennie en sy vroutjie, is die beste opsigters of wat mens dit ook al kan noem. Hul is goud werd daarom wens ek daardie 2 'n seën toe in God se oë en in die van ander, seën hul met mense wat hul sal oplig, Goddelike vriendskappe, hul hande en lewe geseën sal wees en dat hul altyd voorsiening, voorspoed, liefde, wysheid, insig, goedheid en guns sal ontvang. Baie dankie. Jesus liefde.
Magriet W - Des 2020
Hennie en Miemie is die beste. Elke dag kom vra of ons iets nodig het, gaan definitief weer daar vakansie hou. Dit is baie veilig en die beste see uitsig. Miami woonstel vakansie is die beste, Hennie en Miemie dankie vir julle, ons is met ope arms ontvang, gaan gou weer vir julle kom kuier.
Johanna P - Nov 2020
Woonstel lekker naby die see waar jy lekker kan kyk hoe die walvisse speel. 'n Baie aangename verwelkoming ontvang en was toegerus met als wat jy as vakansieganger benodig. Definitief sal ek weer gebruik maak van Miami Vakansie Woonstel.
Lukas E - Mrt 2020
Die opsigster was baie gaaf, maar die plek het na muf geruik en boonop was daar nie water nie. Nie baie lekker gebly nie.
Jaco O - Jan 2020
100% die moeite werd vir die prys.
Baie bekostigbaar. Woonstel geleë en baie naby aan die strand.
Robin W - Jan 2020
Regte ligging, maar nie die gemaklikste of skoonste nie.
Vloere en toilet was vuil en nie genoeg borde vir 4 gaste nie. En meubels is baie goedkoop. Bed was baie wankelrig.
Marisca D - Jan 2020
Lekker, maar was nie skoon nie.
Ek gee veiligheid, uitsig en kliëntediens 5 sterre, maar die plek was nie skoon nie. Ek het maar na die Spar toe gery bleach gekoop en self skoongemaak. Julle moet dalk met die dame praat wat daai plek skoonmaak! Sy kan julle oulike plekke se naam swak maak. Maar verder het ons lekker gebly.
Mareli E - Des 2019
Perfek geleë naby menigte swemstrande, restaurante, uitkyk punte asook snelweë. Het dit baie geniet, en sal beslis weer gaan.
Joanne K - Des 2019
Baie happy met verblyf, sal dit enige tyd aanbeveel.
Johannes N - Nov 2019
Dit is waarde vir die bedrag wat ek betaal het, kan nie vyfster verwag nie.
Miami Vakansie Woonstel's terugvoer
Dankie Johannes. Ons beaam wel om die woonstelle bietjie meer "luuks" te maak.
Cecile C - Okt 2019
Dit was baie lekker en ons het dit baie geniet.
Ek sal Miami woonstel enige tyd weer gebruik met 'n volgende vakansietjie, rustig en stil en lekker naby die see.
Baie dankie Cecile. Ek is bly julle het dit geniet!
Elfie M - Okt 2019
Dit was 'n awesome plek, ons het 'n heerlike tyd gehad. Dit sal ook waardeer word as hulle 'n back-up system het vir die waterbeperkings. Die waterkwessies van die afgelope twee dae het ons effens in die steek gelaat, maar dit kan nie voorkom word nie.
Baie dankie Elfie. Ons gaan Desember 'n "back-up" tank opsit sodat die probleem voorkom kan word.
Lize-mari B - Okt 2019
Het lekker gebly en sal dit vir enige een (op 'n budget) aanbeveel.
Ek het baie lekker gebly en regtig min klagtes oor die plekkie self. Effense probleempie met gekraakte vensters en risiko om venster oop te maak (dat venster gaan breek), maar anders was die plekkie heel goed toegerus. Die potte en panne effens primitief, maar vir die bedrag wat mens per nag betaal, is dit heel voldoende. Al groot probleem wat ons gehad het, daar was geen water vir 2 dae. Dit was minder lekker, maar ons het baie goeie diens en bystand by Alicia gekry om te probeer help met oproepe en teen einde tot vir ons water gekoop. Moet wel by sê dit was natuurlik nie hulle skuld nie, was 'n munisipale probleem! Wees maar toegerus met 'n bottel of twee water vir ingeval (en die winkels vir groot duur daarvan uitverkoop). Die dorpie is ook bietjie klein en primitief, maar weereens, die verblyf het my beperkte budget gepas. Mens moet maar uit ry na groter dorpies rondom as jy opsies wil hê vir beter winkels, maar vir basiese benodighede was dit heel voldoende.
Baie dankie Lize-Mari. Ons gaan Desember my "back up" tank opsit.
Ij V - Aug 2019
Baie lekker. Die eienaars is baie nice.
Die koste en sea view is die beste. Sal definitief weer kom. En die eienaars is tops.
George R - Jul 2019
Baie lekker en sal dit beslis weer doen.
Baie dankie ons het die 9 dae baie geniet. Dit is lekker sentraal geleë en ons sal beslis weer so maak.
Ek is baie bly dat julle dit geniet het, George!
Nadine O - Jul 2019
Baie lekker plek sal dit vir almal kan aanbeveel.
Al wat ek kan voorstel vir mense wat soos 'n week daar bly om soos 'n klein wasmasjien in te sit. Maar ons het baie lekker daar gebly sal volgende jaar weer daar bespreek. Baie dankie.
Melanie W - Jul 2019
Miami Vakansie Woonstel is baie rustig en privaat. Pragtige uitsig oor die see. Ons het elke dag walvisse gesien en ook dolfyne.
Hi Melanie, ek is so bly om te hoor julle het dit geniet en boonop nog dolfyne gesien.
Sien jul gou weer!
Ek is baie bly julle het dit geniet, Amanda!
Kotie K - Apr 2019
Die lodging is goed, maar die woonstel was nie skoongemaak voor ons in gekom het nie.
Die eenheid moet better bestuur word.
Goeie middag Kotie.
Ek vra weer onverskoning. Die sekuriteit maatskappy het perongeluk vir julle die verkeurde sleutel gegee. Ons het die aand voor die tyd gesorg dat jul woonstel skoon is en hul het perongeluk vir julle die woonstel langsaan se sleutel gegee.
Weereens baie jammer, ons sal sorg dat dit nie weer gebeur nie.
Magriet S - Apr 2019
Heerlik, rustig, veilig, pragtige uitsig, loopafstand vanaf strand.
Die eienaar is baie behulpsaam! Heerlike woonstel. Perfek vir ons 3 gewees! Ons sal weer en weer kom.
https://travelground.imgix.net/AAEAAQAAAAAAAAAAAAAAnxI6QVhEM3B0udRIAhjpk2QVjcXVUIR4ELKvl0wbkKwSVAPEXN?w=1440&h=960&fit=crop&auto=enhance,format,compress&q=80 Vanaf R550 per nag (plek vir 4) 22 5 1 5 615 Miami Road Hibberdene 4220 KwaZulu-Natal 086 999 0018 14:00-18:00 10:00 -30.571338334004 30.576371975306